ཞི་བར་སོན་ཀྱང་སྲིད་པ་སྒྲོལ་ལ་གཤེགས༎ ཐུགས་རབ་ཞི་ཡང་རྣམ་པར་གཏུམ་
99

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
པའི་ཚུལག། མ་དག་དབེན་ཀྱང་ཕལ་པའི་སྤྱོད་ཚུལ་བསྟན།། གང་གི་ཟླ་བྲལ་བསྟན་
འཛིན་དབང་རྒྱལ་མཁྱེན།། གང་ཞིག་ཉེས་པའི་གཞིར་གྱུར་ཁྱིམ་སྤང་ནས།། སྤྱན་
མིག་ཡར་ལྟོས་ཅན་གྱི་གྲོགས་མོ་དག །ལེགས་པར་སོམས་དང་ལེགས་པའི་ཚིག་
འགའ་གདམས།། སྙིང་དཀྱིལ་འཆང་དང་སྙིང་གཏམ་མིན་རེ་ཤི༎ འཁོར་བའི་ཁྱིམ་
ནི་བརྩོན་ར་བས་ཀྱང་དོགས།། དེ་རིང་བདེ་བདེ་སོང་ཉིན་བདེ་བ་མེད༎ བཟུང་
བས་ཅི་བྱ་ཆགས་སྡང་བསྐྱེད་པའི་གཞི། ད་ནི་ཁྱིམས་སྤངས་རབ་ཏུ་བྱུང་ན་བསམ།
ལས་ཀྱི་ཟླ་གྲོགས་བཙོན་རྫི་བས་ཀྱང་བརྩོན།། ད་ལོ་དགའ་དགའ་སང་ཕོད་དགའ་
བ་མེད།། འགྲོགས་པས་ཅི་བྱ་ངན་སོང་ཁྲིད་པའི་གྲོགས།། ད་ནི་སྲིན་ཟླའི་འབྲེལ་
ཐག་གཅོད་ན་བསམ༎ ལན་ཆགས་བུ་ཕྲུག་སྲོག་གཤེད་བས་ཀྱང་ངན། དང་པོ་
བརྩེ་ཡང་ཐ་མར་དགྲ་ལ་འགྱུར། བསྐྱེད་པས་ཅི་བྱ་དམྱལ་བར་འཕེན་པའི་རྒྱུ།།
ད་ནི་ལས་ངན་སྤྱོད་པ་བསྐྱུར་ན་བསམ། འཁོར་བའི་ཁྱིམ་ཐབ་དུག་སྦྲུལ་ཚང་བས་
འཇིགས༎ དང་པོ་བྱམས་བྱམས་ཐ་མར་ཇོ་ལགས་འཐབ།། འབྲེལ་བས་ཅི་བྱ་རང་
སྡུག་རང་ཉོ་ཡིན། ད་ནི་གཏན་གྱི་སྡུག་བསྔལ་གཅོད་ན་བསམ།། གོང་མའི་ཞལ་
རས་བདུད་ཀྱི་བཞིན་བས་སྡུག །དེ་རིང་མགུ་མགུ་སོང་ཉིན་མགུ་བ་མེད།། འཆོས་
པས་ཅི་བྱ་མྱ་ངན་བསྐྱེད་པའི་གཞི།། ད་ནི་གཉེན་གྱི་ངོ་སྲུང་བསྐྱུར་ན་བསམ།།
འོག་མའི་ཁྲོས་ཚིག་དུག་གི་མདའ་བས་ཚ།། ཕར་ལ་བརྩེ་བྱས་ཚུར་ལ་ཁྲོས་ཏེ་འོང་།།
སྐྱོང་བས་ཅི་བྱ་ཉོན་མོངས་འཕེལ་བའི་རྒྱུ།། ད་ནི་བྲན་ཁོལ་སྐྱོང་དར་བསྐྱུར་ན་བསམ།
འཁོར་བའི་ལས་སྤྱོད་ཆུ་གཉེར་བས་ཀྱང་མང། བྱས་བྱས་བསྒྲུབས་བསྒྲུབས་ནམ་
ཡང་ཟིན་དུས་མེད། སྤྱད་པས་ཅི་བྱ་རང་གིས་རང་ངལ་ཡིན།༎ ད་ནི་འཁོར་བའི་
བྱ་བ་བསྐྱུར་ན་བསམ།ཀ རྒྱུ་ནོར་ཟང་ཟིང་བཙན་དུག་བས་ཀྱང་ཐུ།། ཇི་ཙམ་འབྱོར་
ཡང་སེམས་ལ་ཁེངས་དུས་མེད།། བསགས་པས་ཅི་བྱ་སྡུག་བསྔལ་བསྐྱེད་པའི་གཞི།
100

ཞལ་གདམས་དང་བླ་བསྟོད་གསོལ་འདེབས་སོགས་ཀྱི་སྐོར།
ད་ནི་ལོངས་སྤྱོད་སྡིག་ནོར་སྤང་ན་བསམ། འཁོར་བའི་བསླུ་ཐབས་སྒྱུ་མའི་འཕྲུལ་
བས་མཁས།། ཇི་ཙམ་མནར་ཀྱང་བློ་ཡིས་ཐོང་དུས་མེད།། ཞེན་པས་ཅི་བྱ་རང་གིས་
རང་བསླུ་ཡིན།། ད་ནི་ཚེ་འདིའི་འཁྲི་བ་གཅོད་ན་བསམ།། དབེན་པའི་རི་ཁྲོད་ལྷ་
ཡི་གནས་ལས་སྐྱིད༎ རྒྱུ་ནོར་མེད་པས་ལུས་སེམས་ངལ་བ་མེད།། དགྲ་གཉེན་མེད་
པས་ཆགས་སྡང་སྐྱེ་བ་མེད། དེ་བས་དབེན་པའི་གནས་གཅིག་བཟུང་ན་བསམ།།
ཕྱིང་ཐུལ་སྐྱ་བོ་ལུས་ལ་ཕན་སྟོབས་ཆེ། དངོས་པོ་ཞན་པས་གཞན་གྱི་འཚེ་བ་མེད།།
ཟད་པས་མི་འཇིགས་སེམས་ལ་བདེ་བ་ཐོབ།། དེ་བས་གང་བྱུང་དུག་པོ་གྱོན་ན་
བསམ།། འཚོ་བ་བསོད་སྙོམས་ཤུགས་ཀྱིས་འབྱུང་བའི་ཟས༎ སྡིག་པས་མི་གོས་
རྒྱལ་བས་གནང་བ་ཡིན།། སེར་སྣ་མི་དགོས་སློང་དུ་ཕྱིན་པས་ཆོག །དེ་བས་དག་
པའི་འཚོ་བ་བསྟེན་ན་བསམ༎ དབེན་པའི་བྱ་བྱིའུ་འགྲོགས་པའི་གྲོགས་སུ་བཟང་།།
སྙན་པའི་དབྱངས་ཀྱིས་སེམས་ལ་དགའ་བ་སྦྱིན།། མི་སྙན་མི་སྨྲ་ཁྲོ་བ་ཡང་མི་བསྐྱེད།།
དེ་བས་གྲོགས་སུ་བྱ་བྱིའུ་བསྟེན་ན་བསམ། བསགས་པའི་ནོར་ལ་འཕགས་པའི་
ནོར་བདུན་མཆོག །ཉོན་མོངས་དུག་ལྔའི་དགྲ་ལ་མ་འཆོར་ན།། བྱང་ཆུབ་བར་
དུ་མི་འཛད་ཇེ་འཕེལ་འགྲོ།༎། དེ་བས་ནོར་དུ་དགེ་བཅུ་བསག་ན་བསམ། བློ་རྩེ་
གཏད་ས་དྲིན་ཆེན་བླ་མ་བཟང་། རང་གིས་བྱུང་ན་སངས་རྒྱས་དངོས་དང་མཚུངས།
འདི་ཕྱི་གཉིས་ཀར་བདེ་བ་ཁོང་གིས་བྱེད།། དེ་བས་རང་དབང་བླ་མར་ཕུལ་ན་བསམ།
དེང་སང་བསམ་སྤྱོད་དམན་པའི་འགྲོ་བ་ལས།། ཁ་མིག་ཡར་ལྟའི་བརྒྱ་ལས་གཅིག་
བྱུང་ན།། དེ་ལ་གྲོས་འདེབས་གཅིག་དབེན་བཤོལ་འདེབས་བརྒྱ༎ དེ་བས་བློ་ཐག་
གཅིག་ལ་གཅོད་ན་བསམ། རང་ཐག་རང་གི་གཅོད་ན་བྱར་མེད་ཡིན། རང་དབང་
རང་གིས་བསྒྱུར་ན་དབང་ཆེན་ཡིན། དེ་བས་མི་དང་བློ་སྣ་མི་བསྟུན་པར༎ ཅིས་
ཀྱང་བོན་ལ་བློ་ཐག་གཅོད་ན་བསམ།། འཁོར་བ་བསྒྲུབ་པ་འདིར་སྡུག་ཕྱི་མར་
101

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
སྡུག སངས་རྒྱས་བསྒྲུབ་པ་འདིར་བདེ་ཕྱི་མར་བདེ།། དེ་བས་བདེ་སྡུག་འདམ་
ཀ་མ་ནོར་ལ།། ད་རེས་གཏན་གྱི་བདེ་བ་སྒྲུབ་ན་བསམ།། དེ་ལྟར་སྤྲང་པོའི་བསམ་
ཚུལ་བཅུ་དང་བརྒྱད།། འཁོར་བའི་ཁྱིམ་ཐབས་སྤང་བའི་གྲོགས་མོ་ལ། བློ་ཡི་དྲན་
པ་གསོ་ཕྱིར་མངྒ་བས། གཡུང་དྲུང་ལྷུན་པོའི་རི་ལ་བྲིས་འདི་དགེ །
i.
:
102